Cântăreața care a reușit să facă senzație cu o piesă ce a stârnit numeroase controverse a intrat în vizorul celebrei femei de afaceri. Monica Tatoiu nu este impresionată de piesa "Macarena" și a lansat un val de critici către Erika Isac.
La doar o lună de la lansare, piesa "Macarena" are aproape șase milioane de vizionări de YouTube și a devenit virală pe TikTok. Artista a reușit să stârnească o întreagă dezbatere în rândul românilor, unii lăudând-o pentru videoclipul îndrăzneț și versurile dure, ce descriu realitatea femeilor de astăzi de la noi din țară, pericolele la care sunt expuse, alții o critică, spunând că tânăra nu a vrut decât să șocheze.
Printre cei care nu au fost impresionați de piesa cântată de Erika Isac se numără și Monica Tatoiu. Vedeta, care este una dintre cele mai cunoscute și de succes femei de afaceri din România, a ținut să puncteze că, în realitate, în țara noastră, abuzul nu este îndreptat doar către femei și că există foarte multe cazuri și de bărbați agresați de partenere.
"Îi povesteam acum cuiva, că am venit cu un domn care a fost agresat de soție. Numai femeile sunt agresate? După 23 de ani de căsnicie l-a lăsat în fundul gol și i-a luat copiii. Și l-a și mușcat. Deci, bărbații sunt și ei abuzați. Și acum la România Tv văd alt caz, bărbat bătut, căruia i s-a furat telefonul… Doar femeile sunt abuzate? În ce țară trăim?, a declarat Monica Tatoiu, potrivit VIVA!.
Mai mult, Monica Tatoiu a adăugat că este de părere că în spatele cântăreței și piesei cu mesaj puternic se află, de fapt, "niște băieți care fac bani din chestia asta", iar "Macarena" ar fi doar un produs comercial, gândit și creat în așa fel încât să le aducă mari câștiguri financiare.
"În spatele acestei fete sunt niște băieți, cum a fost și eleva lui Mazăre și așa mai departe. Sunt niște băieți care fac bani din chestia asta. Asta e părerea mea. Și la toate cântărețele astea care apar și dispar ca și berzele, sunt în spate niște băieți care fac bani în toate porcăriile astea, că românii sunt fraieri. În loc să se gândească pe cine aleg ca să nu moară de foame și să nu fie gândaci, se uită la cântărețe și la povești din astea. Sunt foarte nervoasă. Când mi-a arătat omul acela cum l-a mușcat soția, directoare de bancă, de umăr… nu-mi spui mie că doar femeile sunt abuzate, a mai declarat Monica Tatoiu, pentru sursa citată.